Aschanin talo (Helsinki)

Aschanin talo eli Apteekin talo on Helsingin Kruununhaassa osoitteessa Pohjoisesplanadi 17 sijaitseva kolmikerroksinen liike- ja toimistotalo. Talo on julkisivuiltaan uusrenessanssityylinen ja valmistui vuonna 1971. Talo vastaa ulkoasultaan paikalla aiemmin ollutta apteekkari Carl Aschanin vuonna 1833 rakentamaa taloa.

Aiempi Aschanin talo oli alun perin empiretyylinen, ja sen suunnitteli rakennusmestari Gabriel Andsten. Pohjoisesplanadin ja Unioninkadun kulmassa olleen talon kulma oli pyöristetty, ja kulmassa apteekin oven edessä oli neljän doorilaisen pylvään muodostama kaareva kolonnadi. Talon julkisivut muutettiin vuonna 1877 uusrenessanssityylisiksi F. A. Sjöströmin suunnitelmien mukaan. Samalla myös rakennuksen kulmassa olleet pylväät poistettiin.

Alkuperäinen rakennus purettiin 1960-luvun lopulla, kun sen toisen päädyn havaittiin vajonneen muuta rakennusta alemmaksi. Aschanin talon julkisivut rakennettiin uudestaan 1968–1971. Suunnittelusta vastasi arkkitehti Aarno Ruusuvuori. Uudisrakennuksen julkisivut vastasivat Sjöströmin suunnittelemaa ulkoasua. Uuteen taloon sijoitettiin Helsingin kaupungin virastoja. Nykyisin talossa sijaitsee myös ravintola.

Lähteet

Aiheesta muualla 

Helsingin suojellut rakennukset
Kruununhaka
Uudelleenrakennetut rakennukset ja rakennelmat